**У С Л О В И Я**

**ЗА ПРОВЕЖДАНЕ НА ЕЛЕКТРОНЕН ТЪРГ ЗА ПРОДАЖБА НА ПРОГНОЗНИ КОЛИЧЕСТВА СТОЯЩА ДЪРВЕСИНА НА КОРЕН НА ТЕРИТОРИЯТА НА ТП ДГС Шумен**

**I. ПРЕДМЕТ НА ЕЛЕКТРОННИЯ ТЪРГ, НАЧАЛНИ ЦЕНИ, СТЪПКА НА НАДДАВАНЕ.**

**1.** Предметът на процедурата е:Продажба на стояща дървесина на корен, обособена в отделни обекти, по сортиментна ведомост от държавните горски територии (ДГТ) в района на дейност на **ТП ДГС Шумен,** съгласно Приложение № 1 – неразделна част от тези тръжни условия.

**ЗАДЪЛЖИТЕЛНО УСЛОВИЕ:**

**УЧАСТИЕТО В НАДДАВАНЕTO Е ЗА ЦЯЛОТО ПРОГНОЗНО КОЛИЧЕСТВО ДЪРВЕСИНА ОТ ОБЕКТА С ПОСОЧЕНАТА СТЪПКА НА НАДДАВАНЕ, ПОСОЧЕНИ** **В ПРИЛОЖЕНИЕ № 1 ОТ НАСТОЯЩИТЕ УСЛОВИЯ.**

**2.** Дървесината от обекта – предмет на настоящата процедура, се предава, чрез предавателно-приемателен протокол, от продавача на купувача на временен склад, съгласно приложени технологични планове към тръжната документация за всеки подотдел от съответния обект.

**ЗАБЕЛЕЖКА:**

Посочените количества дървесина са прогнозни. При разлика в количеството на действително добитата дървесина от насаждението и посочените в настоящата документация прогнозни количества, заплащането ще се извършва по единичната цена, съгласно Приложение № 2 – неразделна част от договора, по действително добитото количество отразено в предавателно-приемателния протокол за кубиране.

**II. ВИД НА ПРОЦЕДУРАТА.**

**Вида на процедурата е** електронен търг **за продажба на стояща дървесина на корен** за обособените обекти, по реда на чл. 74“а“ – 74“е“ , от ***НАРЕДБА за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти /обн. - ДВ, бр. 96 от 06.12.2011 г., в сила от 06.12.2011 г.; ……; изм. и доп., бр. 26 от 29.03.2019 г., в сила от 29.03.2019 г. приета с ПМС № 316 от 24.11.2011 г. (наричана за по-кратко „наредбата“)*** ***и при условията и изискванията на чл.115 от ЗГ и чл.38 от същата наредба***

**II. ВРЕМЕ И МЯСТО НА ПРОВЕЖДАНЕ НА ТЪРГА**

**1.** Електронният Търг ще се проведе на **18.11.2021 г. с начален час 10,30 часа** в **«ИНТЕРНЕТ ПЛАТФОРМАТА НА СИДП», а именно:** [**https://sale.uslugi.io/sidp**](https://sale.uslugi.io/sidp).

2.Електронният търг с наддаване стартира с началната цена за обекта, след потвърждаването на която започват стъпките на наддаване. Всички участници са длъжни да потвърдят началната цена в 3-минутен времеви интервал. Участник, който не потвърди началната цена, се отстранява от по-нататъшно участие и внесената от него гаранция за участие се задържа. Електронният търг приключва с изтичането на триминутния интервал без потвърдена начална цена или на едноминутен интервал без потвърдена цена съгласно стъпката на наддаване.Когато двама и повече участници са потвърдили началната цена или стъпка на наддаване, но никой не е потвърдил следващата, класирането между тях се извършва според времето на потвърждаване в полза на първите по време. След приключването на наддаването на електронната платформа се визуализират резултатите от търга спрямо последно потвърдената стъпка на наддаване на всеки от участниците или потвърдената начална цена. Резултатите се прилагат към протокола по чл. 74“в“, ал. 5 от Наредбата и съдържат данни за: наименование на участника, размер на потвърдената цена съгласно стъпката на наддаване или начална цена и време на потвърждението.

3. **Повторен търг в случай, че при провеждане на първоначалния обявен търг възникне доказан технически проблем от страна на продавача се провежда на 29.11.2021 г. с начален час 10,30** часа при условията на чл.74“а“, ал.1, т.11 от „наредбата“, крайна дата за подаване на документи при провеждане на повторен търг е **27.11.2021г. до 23:59 часа.**

**УКАЗАНИЯ:**

**1.За участие в повторния търг, лицата регистрирали се за участие в първоначалния търг задължително следва да извършва пререгистрация до изтичане на крайния срок за регистрация за участие в повторния търг. Неизвършилите пререгистрация не получават универсален регистрационен код за участие в повторния търг .**

**2.Лица, неуспели да извършат регистрация за участие в първоначалния търг който е отложен поради възникнал технически проблем от страна на продавача могат да се регистрират за участие в повторния търг до изтичане на крайния срок за регистрация и след представяне на всички необходими документи.**

**ЗАБЕЛЕЖКА:** *Отразяването на съответното наддавателно предложение на даден участник в системата на продавача, зависи от скоростта на ползваната от него интернет връзка. За последно наддавателно предложение се приема това което е последно достигнало и регистрирано в системата на продавача*

**III. ВРЕМЕ И НАЧИН ЗА ОГЛЕД НА ДЪРВЕСИНАТА**

**1.** Кандидатите за участие могат да извършват оглед на обекта от 09,00 часа до 16,00 часа на всеки работен ден от обявяването на търга включително до втория работен ден преди провеждане му. Разходите за огледа са за сметка на кандидата. **Огледът на обекта не е задължителен и не е условие за участие в електронния търг.**

**ІV. ГАРАНЦИ И СРОКОВЕ ЗА ПОДАВАНЕ НА ДОКУМЕНТИ**

**1.** Гаранцията за участие за електронния търг **за обект № 9-10-2021 е в размер на …… лв. (……… лева)**

ГАРАНЦИЯТА ЗА УЧАСТИЕ се представя единствено под формата на парична сума, платима **по банков път по сметка** на ТП ДГС Шумен : **IBAN: BG90CECB979010I4728400, BIC: CECBBGSF, при Банка: Централна Кооперативна Банка АД, клон гр. Шумен.**

**2. Гаранцията за участие** следва да е постъпила реално по банковата сметка на ТП ДГС Шумен в крайният срок за регистрация за участие в търга, а именно: **до 16.11.2021 г.**

При внасяне на гаранция за участие в търга, се попълва платежно нареждане, като задължително се посочват следните данни:

- ТП ДГС Шумен, за участие в **„ЕЛЕКТРОНЕН ТЪРГ“** за продажба на стояща дървесина на корен;

- номера на **ОБЕКТА**, за когото се внася гаранцията за участие;

- наименование на фирмата-кандидат със задължително посочен **ЕИК**.

**3.** Стъпката за наддаване е парична сума в размера посочен в таблицата от т.1 от Раздел I от настоящите условия.

**4.** Гаранцията за изпълнение на договора за продажба на дървесината е в размер на 10**% (**десет процента**)** от достигнатата цена за обекта и следва да бъде внесена по сметка на ТП ДГС Шумен преди подписване на договора за покупко-продажба. Гаранцията за изпълнение се представя в една от следните форми:

**4.1.** парична сума, внесена по сметка на ТП ДГС Шумен;

**4.2.** банкова гаранция, учредена в полза на ТП ДГС Шумен”.

Когато гаранцията за изпълнение е банкова гаранция, учредена в полза на ТП ДГС Шумен – безусловна и неотменяема, същата се представя в **оригинал** при сключване на договора, като срокът й на действие следва да е **не по-малък от един (1) месец** след датата, посочена като крайна дата за изпълнение, съгласно проекта на договора. В представената банкова гаранция, трябва да е налице изрично изявление, че същата се освобождава само след писмено известие от Продавача.

Купувачът избира сам формата на гаранцията за изпълнение.

**5.** Продавачът освобождава гаранциите за участие на:

**5.1.** отстранените кандидати и на кандидатите, които не са класирани на първо или второ място, в срок 3 работни дни след изтичането на срока за обжалване на заповедта за класиране и определяне на купувач.

**5.2.** класираните на първо и на второ място – в срок до три работни дни след сключването на договора за покупко-продажба;

**6.** При прекратяване на процедурата гаранциите на всички участници се освобождават в срок 3 работни дни след влизането в сила на заповедта за прекратяване на търга.

**7.** Продавачът освобождава гаранциите, без да дължи лихви за периода, през който средствата законно са престояли при него.

**8.** Продавачът задържа гаранцията за участие, когато кандидат в процедурата:

**8.1.** обжалва заповедта за класиране и определяне на купувач – до решаване на спора с влязло в сила решение;

**8.2.** е определен за купувач, но не изпълни задължението си да сключи договор.

**9.** Условията и сроковете за задържане или освобождаване на гаранцията за изпълнение, както и заплащането на неустойки се уреждат в договора.

**10.** Тръжните условия за провеждане на електронния търг могат да бъдат изтеглени от интернет портала на търга, а именно: **https://sale.uslugi.io/sidp**

**11. СРОКОВЕТЕ за подаване на документи** за участие в електронния търг - **до 23,59 часа на 16.11.2021 година**.

**V. ПРАВО НА УЧАСТИЕ**

**1.** **За участие в електронния търг кандидатите се регистрират в ИНТЕРНЕТ ПЛАТФОРМАТА НА СИДП», а именно:** [**https://sale.uslugi.io/sidp**](https://sale.uslugi.io/sidp), **чрез електронен подпис и подписване на декларация с него.**

**Декларацията е публикувана в ИНТЕРНЕТ ПЛАТФОРМАТА НА СИДП», а именно: https://sale.uslugi.io/sidp**.**.**

**2.** До участие в процедурата се допускат лица – търговци или техните обединения по смисъла на ТЗ на Република България, отговарящи на изискванията на чл.115, ал.1, т.1 буква „а“, т.2 и ал.2, чл. 241, чл.242 от Закона за горите, чл.38 и чл.58, ал.1, т.3 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти, изпълнили изискванията на продавача за допускане до участие посочени в настоящите условия**.** Изискванията на чл. 58, ал. 1, т. 3 се отнасят за управителите или за лицата, които представляват кандидата, съгласно Търговския закон или законодателството на държава - членка на Европейския съюз, или на друга държава - страна по Споразумението за Европейското икономическо пространство, където кандидатът е регистриран.

**3.Не може да участва кандидат, който:**

**а)** е осъден с влязла в сила присъда, освен ако е реабилитиран, за престъпление по чл. 194 - 217, 219 - 260, 301 - 307, 321 и 321а от Наказателния кодекс;

**б)** е обявен в несъстоятелност или е в производство по обявяване в несъстоятелност;

**в)** е в производство по ликвидация;

**г)** е свързано лице по смисъла на § 1, т. 15 от Закона за противодействие на корупцията и за отнемане на незаконно придобитото имущество (ЗПКОНПИ) с директора на „Североизточно държавно предприятие“ ДП – гр. Шумен, с директорите на териториалните му поделения или със други служители заемащи ръководна длъжност в организационната им структура

**д)** е сключил договор с лице по чл. 68 от Закона за противодействие на корупцията и за отнемане на незаконно придобитото имущество (ЗПКОНПИ;

**е)** е лишен от право да упражнява търговска дейност;

**ж)** има парични задължения към държавата, към „Североизточно държавно предприятие” ДП, гр. Шумен и териториалните му поделения, установени с влязъл в сила акт на компетентен държавен орган.

**з) не е вписан в публичния регистър към Изпълнителна агенция по горите по чл. 235 и/или чл. 241 от Закона за горите за съответната дейност.**

**и) не притежава** документ за съответствие с международен стандарт , издаден от независим оран по сертификация, свързан с дейности по добиви/или преработка на дървесина удостоверяващ че прилага следната съответна система съгласно разпоредбата начл.115, ал.1 т.2 и ал.2 от Закона за горите,

й) **не е депозирал** аявление пред ТП ДГС Шумен по реда на чл.38, ал. 4 и в срока по чл.38, ал.5 **(01.10.2020г)** от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти (*обн. в ДВ. бр. 96 от 06.12.2011 г., в сила от 06.12.2011 г.; изм. и доп., бр. 90 от 16.11.2012 г., изм. и доп. ДВ бр.96 от 02.12.2016г. в сила от 02.12.2016г.*)

**к)** в рамките на едногодишен срок, считано към датата посочена като крайна дата за приемане на оферти по настоящата процедурата, **има** издадена **“отрицателна търговска репутация”,** свързана с установено неизпълнение по приключени или прекратени договори, или неизпълнение на договорни задължения задължително от всички ТП „ДГС/ДЛС на „СИДП” ДП – гр. Шумен, в които е извършвал дейност по чл. 10, и покупка на дървесина по чл. 46, т. 1 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти (обн. в ДВ. бр. 96 от 06.12.2011 г., в сила от 06.12.2011 г.; изм. и доп. бр. 90 от 16.11.2012 г. изм. и доп., бр. 96 от 02.12.2016 г. изм., бр. 55 от 07.07.2017 г., в сила от 07.07.2017 г. ; ).

**4.** **Участникът следва да отговаря на следните техническите и квалификационни изисквания за извършване на ползването на дървесината, а именно:**

**а)** да има сключен договор, регистриран в НАП, с **лесовъд**, регистриран за дейността “планиране и организация на добива на дървесина”. (*Изискването не се прилага, когато физическото лице, едноличния търговец или член на управителните органи на юридическото лице е лесовъд, регистриран за дейността “планиране и организация на добива на дървесина”*).

**б)** да има наети на трудови договори, регистрирани в НАП, с лица за извършване на дейностите в обекта, притежаващи свидетелства за правоспособност за работа със земеделска и горска техника както следва:

- за работа с БМТ - **категория „Тпс“** съгласно чл. 13, ал. 4, т. 5 от ЗРКЗГТ - **3 бр.(три) квалифицирани работници**

- за работа с техника за извоз - **категория Твк или Твк-Г** , съгласно чл.13, ал. 4, т. 3 от ЗРКЗГТ– **1 бр.(един) квалифицирани работници**

- за работа с техника за рампиране **категория Твк или Твк-Г** съгласно чл.13, ал. 4, т. 3 от ЗРКЗГТ – **1 бр.(един) квалифицирани работници**

**в)** да разполага с необходимия минимален брой техника, **собствена** и/или **закупена на лизинг**, осигуряваща извършване ползването на дървесина от съответния обект, а именно:

• бензиномоторни триони (БМТ) – **3 бр.**

• специализирана техника за извоз – **1 бр.**

• специализирана техника за рампиране – **1 бр.**

• или притежава специализирана многофункционална горска техника за следните операции: сеч, разкройване , извоз и рампиране (дърводобивен комбайн и др.)– **1 бр.**

**Задължително изискване:** Техниката следва да е регистрирана по реда на ЗРКЗГТ, а единиците специализирана техника за извоз и специализирана техника за рампиране следва да е преминала и годишен технически преглед пред Областна дирекция „Земеделие“, съгласно Наредба № 20 от 27.05.2003г. за извършване на технически прегледи за проверка на техническата изправност на земеделската и горската техника и машините за земни работи

**г)** да има необходимият минимален брой лични предпазни средства (ЛПС) по количество и качество, съгласно заложената необходима за извършване на дейността техника (**работно оборудване** по смисъла на **§1, т. 4** от ДР на Наредба № 7 от 23.09.1999 г. за минималните изисквания за здравословни и безопасни условия на труд на работните места и при използване на работното оборудване) които отговарят на изискванията на българското законодателство, съгласно ЗЗБУТ, Наредба № 3 от 19.04.2001 г. за минималните изисквания за безопасност и опазване на здравето на работещите при използване на лични предпазни средства на работното място, Стандарта за горска сертификация и правила за здравословни и безопасни условия на труд в горските територии

**д) притежава** документ за съответствие с международен стандарт , издаден от независим оран по сертификация, свързан с дейности по добиви/или преработка на дървесина удостоверяващ че прилага следната съответна система съгласно разпоредбата начл.115, ал.1 т.2 и ал.2 от Закона за горите,

**е)** **Притежава мощности** за преработка на дървесина по смисъла на §1, т.26 от ДР на Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти в регистриран на него име по чл. 206 от Закона за горите обект за преработка на дървесина на територията на община в териториалния обхват на ТП ДГС Шумен с регистрирана на името на участника производствена марка и нейния номер, наличие на дневник за постъпилата преработена и експедирана дървесина, наличие на изградена система за видеонаблюдение , попадащ в териториалния обхват на дейност на ТП ДГС Шумен с едномесечен срок на валидност.

**ж)** **Е преработил** **през 2020 г не по-малко от 416 пл. м3** дървесина в регистрирани на негово име обект/обекти по чл.206 от ЗГ.;

**Обстоятелствата по т.3. букви от „а” до „ж”. на етапа допускане до участие в процедурата се заявяват в Декларация Образец №2,.** Писмените доказателства за изпълнение на тези обстоятелства се представят само от спечелилият участник, на етап сключване на договор.

**Задължително условие на процедурата:** В случай че определения за спечелил електронния търг участник, при сключване на договора не представи надлежни доказателства, че изпълнява изискванията по т.4 букви „а-ж“ от настоящите условия, внесената от него гаранция се задържа като

**VI. РЕГИСТРАЦИЯ, ДОКУМЕНТИ И ВПИСВАНЕ НА КАНДИДАТИТЕ ЗА УЧАСТИЕ В ТЪРГА**

**1.** За участие в електронните търгове кандидатът извършва първоначална регистрация, чрез електронен подпис.

**2.** За всеки конкретен електронен търг, кандидатите извършват последваща регистрация, чрез подаване на документи и попълване на декларация по образец на „ИНТЕРНЕТ ПЛАТФОРМАТА НА СИДП ДП – гр. Шумен”, а именно : https://sale.uslugi.io/sidp

**3.** След одобряване на съответния кандидат за участие в същинското наддаване в търга, същият получава по електронната си поща код за вписване УИК (уникален индентификационен код) за участие и ЛИНК за потвърждение на вписването му**.**

**4. Срокът за подаване на документите за участие в търга е съгласно** указания в раздел ІV от настоящите условия.

**5.** При изготвяне на документите си за участие всеки кандидат трябва да се придържа точно към обявените условия.

**6. Документи за участие в процедурата:**

**6.1. Декларация Образец № 1**, за липсата на основание по чл. 58, ал. 1, т. 3 от наредбата по чл. 95, ал. 1 от ЗГ и че кандидатът е запознат с условията за провеждане на търга и приема условията от проекта на договора за покупко-продажба на добита дървесина,

**6.2. Декларация – образец №2 -** за изпълнение на изискванията на: разпоредбите на чл.115, ал1, т.2 и ал.2 от ЗГ; на изискванията на чл. чл.38, ал.2, ал.4 и в срока по чл.38, ал.5 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти; за наличие квалифицирани работници притежаващи съответната правоспособност за работа със специализирана техника за извършване на дейностите в обекта, за наличие на необходимия минимален брой техника, собствена и/или на лизинг, осигуряваща извършване ползването на дървесина от обекта, за наличие на минимален брой лични предпазни средства (ЛПС) по количество и качество; за притежавни мощности за преработка на дървесина по смисъла на §1, т.26 от ДР на Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти в регистриран по чл. 206 от Закона за горите обект за преработка на дървесина на територията на община в териториалния обхват на ТП ДГС Шумен;

**6.3.Декларация –образец №3 -**за съгласие за обработка на личните данни съгласно ЗЗЛД

**Забележка:** **Декларация №1** се подава по електронен път от регистрираното физическо лице, представляващо кандидата или негов нарочно упълномощен представител, чрез електронният му подпис. В случаите, когато представляващите лица на даден участник са повече от едно лице, към електронно попълнената декларация, лицето прилага сканирани, като прикачени файлове, попълнени и подписани **Декларация образец №1** от останалите лица представляващи кандидата. Комисията проверява служебно представителството на кандидата в ТР.

**Допълнителните сканирани декларации трябва да бъдат прикачени в раздел „Документи” към Допълнителни документи (съгласно условията на търга).**

**6.4.** Документ за внесена гаранция за участие – представя се в сканиран вид, като прикачен файл.

**6.5.** **Пълномощно** - в случаите когато кандидатът се представлява на търга от пълномощник.

Когато кандидат в търга е обединение, което не е юридическо лице, документите се представят за всяко физическо или юридическо лице, включено в обединението.

Когато кандидат в търга е чуждестранно физическо или юридическо лице, или техни обединения, документите, които са на чужд език се представят в официално заверен превод. Ако кандидатът е обединение, документите се представят за всяко юридическо или физическо лице, включено в обединението.

**VІІ. ДОПУСКАНЕ ДО УЧАСТИЕ В ЯВНОТО НАДДАВАНЕ. РЕД И НАЧИН ЗА ПРОВЕЖДАНЕ НА ЕЛЕКТРОННИЯ ТЪРГ.**

**1.** Комисията започва работа след изтичане срока за регистрация на кандидатите, съгласно указания в раздел ІV от настоящите условия.

**2.** Комисията проверява дали са подадени всички изискуеми документи за участие в електронния търг.

**3.** Комисията отстранява от участие в търга кандидат:

**3.1.** Който не е представил някой от изискуемите документи и те са представени във вид и съдържание, различни от изисканите;

**3.2**. За когото са налице обстоятелства по чл. 58, ал. 1, т. 3 от Наредбата по чл. 95, ал. 1 от ЗГ – комисията проверява служебно заявените обстоятелства в ТР.

**4.** След разглеждане, от страна на комисията, на приложените документи, съответният кандидат получава съобщение на заявената от него електронна поща, относно резултата за допускане или за отхвърляне от участието му в търга, съгласно настоящите условия.

**4.1.** Мотивите за отстраняване на съответния кандидат се посочват в заповедта за определяне на купувач или прекратяване на търга. Същата се съобщава на заинтересуваните лица по реда на чл. 61 от АПК и чрез публикуване в партидата на обекта на „ИНТЕРНЕТ ПЛАТФОРМАТА НА СИДП ДП – гр. Шумен (ИО)“ сайт страницата на СИДП ДП –гр. Шумен.

**4.2.** Одобрените кандидати получават УИК (уникален индентификационен код) за участие и ЛИНК за вписване за участие в същинското наддаване.

**5. Наддаването се извършва „он-лайн“ – в реално време, като на кандидатите са ясни** обекта на търга, началната цена и стъпката за наддаване.

**6.** Наддаването се извършва от допуснатите за участие кандидати след вписване с предоставените им УИК и потвърждаване размера на обявената начална цена.

7. Електронният търг с наддаване стартира с началната цена за обекта, след потвърждаването на която започват стъпките на наддаване. Всички участници са длъжни да потвърдят началната цена в 3-минутен времеви интервал. Участник, който не потвърди началната цена, се отстранява от по-нататъшно участие и внесената от него гаранция за участие се задържа.

8. Електронният търг приключва с изтичането на триминутния интервал без потвърдена начална цена или на едноминутен интервал без потвърдена цена съгласно стъпката на наддаване.

9. Когато двама и повече участници са потвърдили началната цена или стъпка на наддаване, но никой не е потвърдил следващата, класирането между тях се извършва според времето на потвърждаване в полза на първите по време.

10. След приключването на наддаването на електронната платформа се визуализират резултатите от търга спрямо последно потвърдената стъпка на наддаване на всеки от участниците или потвърдената начална цена. Печели този от кандидатите, който е предложил най-висока цена във времевия интервал за наддавателни предложения.

**11.** Когато в търга е одобрен само един кандидат и същият се е вписал за участие в посочения начален час, той се обявява за спечелил търга в случай, че е потвърдил първоначалната цена. Когато единственият одобрен и **вписал** се участник не потвърди първоначалната цена, търгът се прекратява.

**12.** Електронният търг с явно наддаване завършва със заповед на органа, открил процедурата, за определяне на купувач, или за прекратяване на търга.

**13**. Заповедта се издава в 3-дневен срок от утвърждаването на протокола на комисията и се съобщава по реда на чл. 61 АПК. Заповедта се публикува на интернет страницата на ЦУ на СИДП ДП – гр. Шумен.

**VIII. УСЛОВИЯ, НАЧИН И СРОК НА ПЛАЩАНЕ НА ДОБИТАТА ДЪРВЕСИНА ОТ КУПУВАЧА.**

**1**. **Цената**, която купувачЪТ плаща за всеки сортимент се определя **пропорционално** на съотношението между **началната** и **достигнатата** цена за обекта по време на търга.

**2.** Купувачът заплаща дървесината, както следва:

**2.1.** Спечелилият търга, **след сключване на договора и преди издаване на първи по ред превозен билет представя документ за платена** авансова вноска в размер на 20% (двадесет процента) от достигнатата при търга обща цена, с включен и начислен ДДС;

2.2. Следващите плащания, след получаване и транспортиране на авансово платената дървесина, се извършват преди транспортирането на последващата добита дървесина, съгласно количествата, посочени в приемателно-предавателен протокол, изготвен от страните по договора. При плащане по банков път, същото се удостоверява с представяне в стопанството на надлежно заверен от банката платежен документ.

**3.** За добито определено количество дървесина по сортименти, продавачът веднага уведомява купувача с нарочни възлагателни писма, който в рамките на един (1) работен ден от получаване на уведомлението, изпраща представител за изготвяне на предавателно-приемателен протокол за кубиране.

**4.** При разлики в обявените прогнозни количества дървесина от дадения обект и действително добитите, участникът определен за спечелил търга заплаща действително добитото количество дървесина по предложените от него цени ,за единица от съответния сортимент.

**ІХ. ПРЕКРАТЯВАНЕ НА ПРОЦЕДУРАТА**

**1.** Продавачът прекратява процедура с мотивирана заповед, когато:

**1.1.** Не са подадени документи за участие;

**1.2.** Кандидатът не отговарят на условията за провеждане на търга;

**1.3.** Документите за участие на всички кандидати не отговарят на изискванията и условията на търга;

**1.4.** Първият и вторият класиран участник откаже да сключи договор;

**1.5.** Отпадне необходимостта от провеждане на процедурата в резултат на съществена промяна в обстоятелствата;

**1.6.** Са установени нарушения при откриване и провеждане на търга, които не могат да бъдат отстранени без това да доведе до промяна на условията, при които е обявен.

**1.7.** Възникнат обстоятелства, които правят провеждането на търга невъзможно и които органът, открил процедурата не би могъл да предвиди преди откриването й.

**1.8.** Определеният за спечелил процедурата не представи гаранция за изпълнение на договора.

**1.9**. Когато всички участници в търга са потвърдили първоначалната цена, но няма регистрирано последващо наддаване поне с една стъпка.

**2.** Органът, открил търга може да открие нова процедура за същия обект само когато първоначално обявеният търг е прекратен и решението за прекратяване не е обжалвано или ако е обжалвано – спорът е решен с влязло в сила решение.

### Х. УВЕДОМЯВАНЕ ЗА ПОДПИСВАНЕ НА ДОГОВОРА.

**1.** В тридневен срок от получаване на резултатите от проведения електронен търг, Продавачът издава заповед, с която определя класирането на участниците, която се съобщава на заинтерсованите лица по реда на АПК и я публикува на интернет страницата си.

**2.** ТП ДГС Шумен сключва писмен договор с кандидата, определен за спечелил процедурата в седемдневен срок от влизане в сила на заповедта за определяне на спечелилия.

**3.** Договорът се сключва след като определеният за спечелил процедурата представи:

**3.1.** **Надлежни документи**  **удостоверяващи изпълнението на изискванията по Раздел V - ПРАВО НА УЧАСТИЕ, т.4 букви „а-ж“ от условията** , а именно:

**3.1.1.** **Заверено копие** от документа по чл.115, ал.1, т.2 и ал.2, т.1-3 от ЗГ .

**3.1.2. Препоръки за „положителна търговска репутация“ от всички ТП на СИДП ДП Шумен в които** в рамките на едногодишния срок от датата посочена като крайна за приемане на офертите за участие по настоящата процедура **участникът определен за спечелил процедурата за обекта е изпълнявал договори с предмет по чл.10 и чл.46**, **т.1** от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти, **или** **Декларация** че в рамките на едногодишния срок от датата на едногодишния срок от датата посочена като крайна за приемане на офертите за участие по настоящата процедура, участникът определен за спечелил обекта не е извършвал дейности или няма приключили договори по чл. 10, и покупка на дървесина по чл. 46, т. 1 от Наредбата

**3.1.3.** Заверено копие от справка за декларирани данни по чл. 62, ал. 3 от КТ, издадена от ТД НАП за действащите трудови договори на **служителите** и **работниците** на кандидата. Справката следва да съдържа дата на издаване не по-рано от десет (10) календарни дни, към датата на сключване на договора.

**3.1.4.** Заверени копия на документи - **свидетелства за правоспособност** за работа с БМТ - категория „Тпс“ съгласно чл. 13, ал. 4, т. 5 от ЗРКЗГТ за 3 (трима) квалифицирани работници и свидетелство за правоспособност за работа с техника за извоз - категория Твк или Твк-Г , съгласно чл.13, ал. 4, т. 3 от ЗРКЗГТ или друга квалификация за техниката за рампиране – 2 (двама) квалифицирани работници

или заверено копие на документ - **свидетелство за правоспособност** за работа с специализирана многофункционална горска техника за следните операции: сеч, разкройване , извоз и рампиране (дърводобивен комбайн и др.)– **1 бр**

3.1.5. Документи, удостоверяващи собствеността и/ или закупуването на лизинг на минимално изискуемата специализирана самоходна и преносима техника (БМТ), оборудвани, съгласно българското законодателство, изискванията на стандарта за горска сертификация и технически да отговарят на същите стандарти и тяхната годност.

Според вида на работното оборудване се прилагат следните документи :

**За трактори, самоходна горска техника за извоз и рампиране или и специализирана многофункционална горска техника за следните операции: сеч, разкройване , извоз и рампиране (дърводобивен комбайн и др.):**

**-** Извлечение от счетоводни регистри/фактури/договори или всякакви други документи, доказващи собствеността на техниката;

- Документи за регистрация на техниката по реда на ЗРКЗГТ – заверени копия;

- Талон за преминал годишен технически преглед пред Областна дирекция „Земеделие“, съгласно Наредба № 20 от 27.05.2003 г. за извършване на технически прегледи за проверка на техническата изправност на земеделската и горската техника и машините за земни работи – в сила към датата на провеждане на търга – заверени копия;

**За прикачния инвентар и БМТ:**

**-** Извлечение от счетоводни регистри/фактури/договори или всякакви други документи, доказващи собствеността на техниката;

- заверено копие от талон за първоначална регистрация пред КТИ или Областна дирекция „Земеделие“, съгласно ЗРКЗГТ.

Документите следва да са валидни към датата на подписване на договора и се представят в оригинал или заверено от кандидата копие. При представяне на заверено копие кандидатът представя и оригинала за сравнение.

**3.1.6.**Документ за внесена или учредена в полза на продавача гаранция за изпълнение на договора в размер на **10 %** от стойността на договора (в зависимост от направения от кандидата избор за формата на гаранцията – внесена парична сума или **оригинал** на банкова гаранция).

**3.1.7.** Свидетелство за съдимост на физическото лице или на лицата, които представляват съответния кандидат съгласно Търговския закон или законодателството на държава – членка на Европейския съюз, или друга държава – страна по Споразумението за Европейското икономическо пространство, където кандидатът е регистриран;

**3.1.8.** Удостоверение от органите на Национална агенция за приходите, че кандидатът няма парични задължения към държавата, установени с влязъл в сила акт на компетентен орган.

**3.1.9.** Документ от „Североизточно държавно предприятие“ ДП – Шумен, удостоверяващ, че кандидатът няма непогасени задължения към „Североизточно държавно предприятие“ ДП Шумен, с едномесечен срок на валидност.

**3.1.10.** Удостоверение от съответната РДГ за регистриран на името на участника обект по чл. 206 от Закона за горите с посочени обстоятелства относно наличие на регистрирана на името на участника производствена марка и нейния номер, наличие на дневник за постъпилата преработена и експедирана дървесина, наличие на изградена система за видеонаблюдение , попадащ в териториалния обхват на дейност на ТП ДГС Шумен с едномесечен срок на валидност.

**3.1.11.** **Заверено копие на извлечение от ел. регистър на**, **„Електронния дневник “ за количествата постъпила, преработена и експедирана дървесина“ за 2020** съгласно изискванията на чл. 13, ал.1 от Наредба №1 от 30.01.2012 г. за контрола и опазването на горските територии в обекта по чл.206 от ЗГ регистриран на името на участника и попадащ в община в териториалния обхват на дейност на ТП ДГС Шумен

**3.1.12.** Документ за въвеждане в експлоатация/разрешително за ползване/ на обект по чл. 206 от Закона за горите – за преработка на дървесина, издадено от съответния компетентен орган в зависимост от категорията на обекта по ЗУТ .

**4.** **Задължително условие на процедурата: Ако спечелилият участник откаже да подпише договор, или в случай, че при сключване на договора се установи, че определения за купувач участник не може представя съответните документи удостоверяващи изпълнението на от него страна на изискванията по т.3 от настоящите условия, договор със същия не се сключва, внесената от него гаранция за участие се задържа в полза на ТП ДГС Шумен, като се поканва класирания на второ място участник да сключи договор при условията на офертата му.**

###### ХІ.ОСВОБОЖДАВАНЕ НА ГАРАНЦИИТЕ ЗА УЧАСТИЕ

Продавачът освобождава гаранциите за участие на:

**1.** Отстранените кандидати и на кандидатите, които не са класирани на първо или на второ място, в срок 3 работни дни след изтичането на срока за обжалване на заповедта за определяне на купувач;

**2.** Класираните на първо и второ място – след сключването на договора за покупко-продажба;

**3.** При прекратяване на процедурата се освобождават гаранциите на всички участници в срок 3 работни дни от влизане в сила на заповедта за прекратяване.

**4.** Продавачът освобождава гаранциите, без да дължи лихви за периода, през който средствата са престояли законно при него.

**ХІІ. ЗАДЪРЖАНЕ НА ГАРАНЦИИТЕ ЗА УЧАСТИЕ**

Органът, открил процедурата задържа гаранцията за участие, когато кандидат:

**1.** Оттегля заявлението след изтичането на срока за подаването му;

**2.** Обжалва заповедта на продавача за определяне на спечелил – до решаване на спора с влязло в сила решение;

**3.** Е определен за спечелил, но не изпълни задължението си за сключване на договор.

4. когато участника не е потвърдил началната определена продажна цена за съответния обект.

**XІІІ. ДОПЪЛНИТЕЛНИ РАЗПОРЕДБИ**

**1.** За всички неуредени с настоящите условия изисквания за продажба на дървесина се прилагат разпоредбите на Наредба за условията и реда за възлагане изпълнението на дейности в горските територии – държавна и общинска собственост и за ползването на дървесина и недървесни горски продукти и Закона за горите.